钦定古今图书集成/明伦汇编/氏族典/第487卷 > 《廖用贤尚友录》 > 谢薖
## 钦定古今图书集成/明伦汇编/氏族典/第487卷 > 《廖用贤尚友录》 > 谢薖

按《万姓统谱》：薖，字幼槃，逸之弟也。自号竹友，以诗文
媲美其兄，时称“二谢。”吕本中云：“谢康乐诗，规模宏大，
为一时冠。元晖清新独出，又自有过人者。无逸似康
乐，幼槃似元晖。”又云：“幼槃与兄无逸，修身励行，在崇、
观间，无所污染，不独以文见称。兄弟所为文，俱传世，
所为诗，俱入江西诗派中。”